ธปท.มั่นใจเศรษฐกิจ Q3 โตกว่า Q2 รับส่งออกขยายตัว-ลุ้นผลมาตรการ “ชิม ช้อป ใช้”
ธปท.มั่นใจเศรษฐกิจ Q3 โตกว่า Q2 รับส่งออกขยายตัว-ลุ้นผลมาตรการ "ชิม ช้อป ใช้"
ธปท.มั่นใจเศรษฐกิจ Q3 โตกว่า Q2 รับส่งออกขยายตัว-ลุ้นผลมาตรการ "ชิม ช้อป ใช้"
30 ก.ย. 2562

นายดอน นาครทรรพ ผู้อำนวยการอาวุโส ฝ่ายเศรษฐกิจมหภาค ธนาคารแห่งประเทศไทย (ธปท.) กล่าวว่า เชื่อว่าเศรษฐกิจไทยในไตรมาส 3/62 จะขยายตัวได้สูงกว่าไตรมาส 2/62 ที่ขยายตัว 2.3% ซึ่งมองว่าเป็นอัตราการขยายตัวที่ต่ำสุดของปีนี้ โดย ธปท.อยู่ระหว่างรอลุ้นมาตรการจากผลของมาตรการ “ชิม ช้อป ใช้” ว่าจะส่งผลดีต่อภาพรวมเศรษฐกิจอย่างไร
“การขยายตัวของเศรษฐกิจไทยในช่วงที่เหลือของปีนี้วัดจากอุปสงค์ในประเทศเป็นหลัก ซึ่งแนวโน้มในช่วงครึ่งปีหลังจากแย่กว่าครึ่งปีแรก โดย ธปท.อยู่ระหว่างรอลุ้นมาตรการจากผลของมาตรการชิมช้อปใช้ แต่ยังเชื่อว่าเศรษฐกิจในไตรมาส 3 จะขยายตัวได้สูงกว่าไตรมาส 2 ที่ขยายตัวได้ 2.3% ซึ่งเป็นการขยายตัวจุดต่ำสุดแล้ว แต่จะได้มากแค่ไหนก็อยู่ที่ผลของมาตรการ รวมทั้งการขยายตัวของภาคการท่องเที่ยวที่คาดว่าจะขยายตัวได้ดี เนื่องจากฐานช่วงเดียวกันปีที่ผ่านมาต่ำ”
โดยธปท.ยังมั่นใจว่าการส่งออกไตรมาส 3/62 จะขยายตัวได้เป็นบวก จากไตรมาสแรกที่ติดลบ 4% และไตรมาส 2 ติดลบ 4.2% ส่วนการส่งออกทั้งปีคาดว่าจะติดลบราว 1% ตามที่ ธปท. คาดไว้หรือไม่นั้น ขึ้นอยู่กับว่าการส่งออกครึ่งปีหลังจะต้องขยายตัวเป็นบวกเท่านั้น